Obert el termini de presentació de suggeriments per als pressupostos participatius
08 gener 2024

## Obert el termini de presentació de suggeriments per als pressupostos participatius08 gener 2024Última actualització: 08 gener 2024

![](../gestion/img/67df613b86b4388761d998a63f36dceb2d811541564a9088137b4b731aba1a65.JPG)  
  

Hui, dilluns 8 de gener, s'**obri el termini de presentació de propostes per als pressupostos participatius**. Aquest any, la iniciativa compta amb una partida de **100.000 euros** als quals se sumaran els romanents de Tresoreria.  
  
Així doncs, la ciutadania ja pot deixar escrits els seus suggeriments a la pàgina [www.participagandia.org](http://www.participagandia.org) **fins al pròxim 17 de gener**. La selecció la faran els tècnics municipals entre el 17 i el 22 de gener, mentre que les **votacions** tindran lloc **del 23 de gener al 3 de febrer**.  
  
Durant la roda de premsa en què es va presentar aquesta nova edició, l'edil Liduvina Gil va informar que els projectes de l'any passat, entre els quals hi ha l'adequació dels Centres Socials de Benipeixcar i Marenys, i l'entorn del col·legi Joan Martorell, estan en procés de licitació o acabant-se.  
  
Finalment, va esmentar que també s'està finalitzant l'espai lúdic de Corea i que només quedaven per executar l'espai musical del Grau i el Centre d'Infància de Roís de Corella, que es faran al llarg d'aquest exercici.